ایولون ۴-ده ارمنیستان سلاحلی قوهلرینین آذربایجانین فضولی رایونونون آلخانلی کندینین ملکی اهالیسینی آتشه توتماسی، قولیئوا صاحبه و اونون ایکی یاشلی نوهسی قولیئوا زهرانین هلاک اولماسی بارهده آوروپا آذربایجان جمعیتینین سورغوسونا بؤیوک بریتانییا پارلامئنتینین عضولری - لورد کیلکلونئی، بارونئسسا زاهیده منسور، مارک مئنزیئس موناسیبت بیلدیریبلر.
آخار. آذ خبر وئریر کی، لورد کیلکلونئی آلخانلی اولایینی سرت شکیلده تنقید ائدرک بونلاری دئییب:
«من رگیوندا دفعهلرله سفرده اولموشام و مناقیشهنین حل یولونون دیپلماتیک اولا بیلجییندن امینم. تماس خطینده باش وئرن ایستهنیلن اینسان تلفاتی تأسف حسی دوغورور. لاکین ایکی اینسانین اؤلومو ایله نتیجهلنن دینج ساکینلرین قصداً هدفه آلینماسی منفور حرکتدیر».
بارونسا زاهده منصور ایستهنیلن اینسان تلفاتینین فاجعه اولدوغونو، آزیاشلی اوشاغین قتله یئتیریلمهسینین ایسه دؤزولمز اولدوغونو بیلدیریب.
مارک منزیس ارمنیلرین رگیوندا صولح دانیشیقلارینی پوزدوغونو وورغولاییب:
«رگیوندا یاشایان اینسانلارین بؤیوک اکثریتی مناقیشهنین صولح یولو ایله حلینی ایستییر. ایکی یاشلی اوشاغین و اونون ننهسینین قتله یئتیریلمهسی صولح دانیشیقلارین پوزولماسینا یؤنلمیش بیر آددیمدیر».
azb_Arab azb_Arab azb_Arab azb_Arab azb_Arab azb_Arab